
Експерти и педагози осигуряват методическа помощ при провеждане на заниманията на децата в ДГ "Радомирче", ДГ "Слънце" и ДГ "Осми Март” в изпълнение на проект „Социално - икономическа и образователна интеграция на уязвими групи на територията на община Радомир“


В изпълнение на Дейност 3 „Насърчаване участието на родителите във възпитателния процес” по Проект BG05M9OP001-2.018-0017-2014BG05M2OP001-C01’’ СОЦИАЛНО – ИКОНОМИЧЕСКА И ОБРАЗОВАТЕЛНА ИНТЕГРАЦИЯ НА УЯЗВИМИ ГРУПИ НА ТЕРИТОРИЯТА НА ОБЩИНА РАДОМИР’’, финансиран по Оперативна програма „Наука и образование за интелигентен разтеж“ са назначени трима ексеперти „Образователни дейности” и двама „Преподаватели - педагози”.
Тяхната основна цел е оптимизиране на взаимодействието „Детска градина –семейството“ и повишаване на активното родителско включване в образователния процес на децата в ДГ "Радомирче", ДГ "Слънце" и ДГ "Осми Март”. Те осигуряват методическа помощ при провеждане на дейностите, свързани с взаимодействието между родителите и деца им, които посещават детските градини. Те планират, подготвят и провеждат дейности, с които допълват работата на педагогически състав в детската градина по отношение на възпитателно-образователната дейност на децата.

Основни отговорности на експертите и педагозите са:
 1. Работа с деца от етническите малцинства и децата, посещаващи детска градина на територията на Община Радомир.
2. Работа с деца в риск.
3. Работа с деца от всички етноси, представени в община Радомир.
4. Работа  с преподаватели, работещи с деца от етническите малцинства.
5. Работа с родители на деца от всички етноси, представени в община Радомир.

Експертите и Педагозите ще: 
- идентифицират образователните и възпитателни потребности на децата в детската градина;
- дефинират ясни образователни цели на ниво учебна програма, учебен раздел, урок;
- свързват поставените цели в процеса на обучение със спецификата на работа в детската градина и очакваните резултати;
- прилагат  разнообразни образователни стратегии, методи и техники за преподаване;
- прилагат  разнообразни форми и средства за контрол и оценяване на постиженията на децата и резултатите от учебния процес;

Организирането и провеждането на дейности, свързани с насърчаване и подпомагане на междукултурния обмен и съхраняване и развитие на различните културни идентичности на деца и родители чрез разнообразни методи и форми за съвместна работа с представители от всички етнически групи ще спомогне за създаване на среда за взаимно опознаване и възможност за реално присъствие на семейството в образователния процес.
По този начин ще бъде подобрена жизнената среда и ще се повиши европейското самочувствие на родителите и децата им, като те ще бъдат активизирани за толерантност, съпричастност и социалност към хората от ромската общност, хората в риск и интегрирането им в обществото.
------------------------------------------------------ www.eufunds.bg ------------------------------------------------------

Проект  „Социално-икономическа и образователна интеграция на уязвими групи на територията на община Радомир“, Договор №BG05M9OP001-2.018-0017-2014BG05M2OP001-C01, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

